Source: http://csmbraila.ro/stire.php?idStire=390
Timestamp: 2019-07-16 12:57:39+00:00

Document:
În perioada 6-11 mai, la Sala Sporturilor din Târgu Jiu se desfăşoară finalele Campionatului Naţional de box pentru cadeţi, competiţie la care deja, doi pugilişti de la CSM Brăila au asigurate medaliile de bronz. La categoria 54 kg, Georgian Aelenei, de la grupa antrenorului Costică Dafinoiu, a câştigat primele două meciuri şi are asigurată calificarea în semifinale şi implicit medalia de bronz. Aelenei l-a învins la puncte luni pe Roberto Roman de CS Fălticeni iar marţi, tot la puncte a trecut de Cristi Serdan de la SCM Craiova. Pugilistul brăilean a luptat miercuri dup-amiază în semifinale cu suceveanul Cristian Chelaru. Cel de-al doilea pugilist de la grupa antrenorului Costică Dafinoiu, Emanuel Turcu, a câştigat la puncte luni, la categoria 50 kg, meciul cu Andrei Tudor de la Petrolul Ploieşti, dar marţi a pierdut, tot la puncte, disputa cu Vlăduţ Arba de la CSS Sighet şi a ratat şansa de a obţine o medalie la aceste naţionale. Miercuri după amiază, Eduard Muşat, de la grupa antrenorului Cristian Bălan, care a avut şansă la tragerea la sorţi şi a intrat direct în semifinale, având implicit asigurată medalia de bronz, a boxat, la categoria 56 kg cu hunedoreanul Dumitru Golant. Tot aseară, în semifinale a boxat, la categoria 80 kg şi Vlăduţ Ion. Boxerul pregătit de Niţă Robu l-a avut ca adversar pe Andrei Teodosiu. “Rezultatele până în acest moment sunt cele aşteptate. Avem deja două medalii de bronz care se pot transforma în argint, de asemenea sperăm ca şi Vlăduţ Ion să câştige şi să-şi asigure bronzul. Această competiţie reprezintă şi un criteriu de calificare pentru campionatul European de box rezervat cadeţilor”, ne-a declarat antrenorul Cristian Bălan. Campionatul Naţional de box pentru cadeţi organizat de Asociaţia Judeţeană de Box Gorj, C.S. Pandurii Târgu Jiu şi Federaţia Română de Box, se desfăşoară la 20 de categorii de greutate conform Regulamentului A.l.B.A.
În acest weekend pe pista stadionului Municipal vor avea loc primele două etape ale Campionatului Național individual de dirt track, competiție rezervată doar sportivilor seniori în acest an.
Cupa CSM Brăila la kaiac canoe o reușită
La fel ca în fiecare an și în 2019, în jur de 70 de sportivi de la cinci cluburi, CSM Brăila, CSM Dunărea Galați, CSS Galați, CSS Tulcea și CSM Danubiu Tulcea au participat la cea de a opta ediție a Cupei CSM Brăila de primăvară la kaiac canoe și, ca de fiecare dată, gruparea sportivă brăileană, pregătită de antrenoarea emerită Florentina Ion, s-a clasat pe primul loc într-un clasament neoficial pe cluburi.
La ediţia 2019 a concursului de duatlon Pegas Duatlon Buftea care a avut loc în weekend-ul trecut la Buftea şi la care au luat startul 98 de sportivi, Tudor Ciolacu, legitimat CSM Brăila, a urcat de două ori pe podiumul de premiere.
Dirt-track (43)
Kaiac Canoe (40)

References: CSM 
 CSM 
 CSM 
 CSM 
 CSM 
 CSM 
 CSM